open-index/open-wikipedia-markdown huggingface dataset:
Iegor Reznikoff

**Iegor Reznikoff** (s. 1938) on ranskalainen, harmonisen laulun uranuurtajana tunnettu opettaja ja tutkija. Hän on toiminut antiikin taiteen professorina Pariisin X Nanterre -yliopistossa erikoisalanaan antiikin kristillinen laulu. Reznikoff on erityisesti perehtynyt antiikin traditioihin, gregoriaaniseen lauluun ja pyhään taiteeseen. Hän on kiinnostunut myös vanhasta suomalaisesta suullisesta traditiosta ja *[[Kalevala]]sta*. Reznikoff on opettanut 1970-luvusta asti äänen luonnollista käyttöä, harmonista laulua ja ääniterapiaa.

## Lähteet

## Kirjallisuutta

* Hilkka-Liisa Vuori: *Hiljaisuuden syvä ääni: antiikin kontemplatiivinen laulu ja gregoriaaninen laulu Iégor Reznikoffin mukaan*. 2. uud. painos. Helsinki: Vox silentii ry, 1999.  (nid.)
* Jaana Utriainen: *A Gestalt music analysis: philosophical theory, method and analysis of Iegor Reznikoff's compositions*. Jyväskylä: University of Jyväskylä, 2005.  (nid.)

## Iegor Reznikoffin diskografiaa

* 1980 – *Alleluias et offertoires des gaules* (Harmonia mundi France HM 1044; uudelleenjulkaistu CD-äänilevynä 1989)
* 1981 – *Le chant du Thoronet: splendeur du grégorien pour soliste dans la plus belle résonance romane* (Editions Studio SM SM 30 1119; uudelleenjulkaisu 1985: Studio SM K 350)
* 1989 – *Le chant de Fontenay: liturgie fondamentale et grand chant de soliste grégorien* (Studio SM 12 16.40)
* 1992 – *Le chant de Vézelay – Le vase de parfum* (Studio SM)
* 1993 – *Le chant de Vézelay – MarieMadeleine au tombeau* (Studio SM)
* 2001 – *Le chant du Mont Saint-Michel* (Studio SM)
* 2011 – Iegor Reznikoff & Choir: *Early Christian chants*/*Varhaiskristillisiä lauluja* (Fuga 1960 FUGA-9321)

## Aiheesta muualla
* Iegor Reznikoff: On Primitive Elements of Musical Meaning
Rip Taylor

**Charles Elmer "Rip" Taylor** (13. tammikuuta 1931 Washington D.C. – 6. lokakuuta 2019 Beverly Hills, Kalifornia) oli yhdysvaltalainen koomikko ja näyttelijä. Hän syntyi Washington DC:ssä ja palveli Korean sodassa.

Taylor saavutti mainetta ahkerana esiintyjänä vuosikymmenten ajan. Hän sai vuonna 1994 Emmy-palkinnon. Hän esiintyi The Bloodhound Gangin albumilla *[[Use Your Fingers]]* (1995).

## Lähteet

## Aiheesta muualla
* Viralliset sivut  
*
Loaded (videopeli)

**Loaded** (Japanissa **Blood Factory**) on Gremlin Interactiven kehittämä ja Interplayn vuonna 1996 julkaisema science fiction -teemainen ylhäältäpäin kuvattu shoot ’em up/run and gun -räiskintäpeli. Peli julkaistiin kummallekin aikansa valtakonsoleista, PlayStationille ja Sega Saturnille. *Loaded* sijoittuu Raulf-nimiselle vankilaplaneetalle, jossa pidetään vankeina galaksin vaarallisimpia rikollisia. Pelin ideana on "räiskiä" itsensä vihollisten läpi ja lopulta kukistaa universumin julmin superroisto F.U.B. (Fat ugly boy). Peli herätti ilmestyessään huomiota äärimmäisen väkivaltaisuutensa ja erittäin kieroutuneen mustan huumorinsa ansiosta. Suomessa peli kiellettiin alle 15-vuotiailta alkuperäisen julkaisun aikana, mutta PEGIn käyttöönoton myötä ikärajaksi tuli 12+. Muun muassa Saksassa peli joutui BPjM-merkinnän alle, eli sitä ei saanut käytännössä myydä muuten kuin ”tiskin alta”. Pelin hahmosuunnittelusta vastasivat sarjakuvatuotannostaan tunnetut Vertigo Comicsin Garth Ennis (Preacher, Punisher ym.) ja 2000AD:n Greg Staples. *Loaded* on saanut myös jatko-osan *[[Re-Loaded]]* (1997), joka ei kuitenkaan kerännyt yhtä suurta huomiota osakseen.

## Hahmot
Peli sisältää viisitoista eri kenttää ja kuusi erilaista pelattavaa hahmoa. Jokaisella hahmolla on omat vahvuutensa ja heikkoutensa.

* Mamma – Pelin isoin hahmo. Kova kestävyys mutta huonona puolena hitaus. Aseina mm. Plasma Gun ja Nipple Grenades.
* Fwank – Raskaasti aseistautunut pelle. Nähtävissä muun muassa pelin kannessa. Vahvuutena kestävyys, heikkoutena hitaus. Aseet: Neuron Spheres sekä Homing Teddies.
* Bounca – Smokkiin pukeutunut kaapin kokoinen henkivartija. Kohtuullisen kestävä ja nopea. Aseina ohjukset (Missile) sekä Frag Missile.
* Vox – Pelin ainoa naishahmo. Nopea liikkeissään, mutta kestävyydeltään melko heikko. Aseina mm. Hail Flail ja Sonic Blast.
* Butch – Hameeseen pukeutuva tappajatransvestiitti. Nopea ja suhteellisen kestävä. Aseina liekinheitin (Flame Thrower) sekä Explosive Ring.
* Cap’n Hands – Puoliksi kyborgi, puoliksi kuollut merirosvo. Melko nopea ja kestävä. Aseina piilukkopyssyt (Flintlocks) sekä Vortex Bomb.

Peliä on mahdollista pelata myös kaksinpelinä.

## Musiikki
Loadedin soundtrack sisältää musiikkia arvostetuilta konemusiikkisäveltäjiltä kuten Patrick ”Pat” Phelanilta ja Neil Bigginiltä. Pelin musiikit ovat enimmäkseen hidasta, mutta melko raskasta teknoa särötetyllä sähkökitaralla höystettynä. Pelin tunnusmusiikista vastaa Pop Will Eat Itself.

## Aiheesta muualla
*
Gloria Henry

**Gloria Henry** (2. huhtikuuta 1923 New Orleans, Louisiana – 3. huhtikuuta 2021 Los Angeles, Kalifornia) oli yhdysvaltalainen näyttelijä. Hän esitti Ville Vallattoman äitiä televisiosarjassa *Dennis the Menace* (1959–1963).

Henry teki 1940-luvulla elokuvasopimuksen Columbia Picturesin kanssa, ja hänen ensimmäinen elokuvansa oli *Sport of Kings* (1947). Hän näytteli tämän jälkeen monissa lännenelokuvissa, jännityselokuvissa ja urheiluelokuvissa. Henryn elokuviin kuului muun muassa *[[Villin lännen villikissa]]* (1952).

Henry teki televisioon rooleja muun muassa televisiosarjoihin *The Files of Jeffrey Jones* (1954) ja *[[Perry Mason]]* (1957). Ville Vallaton -sarjakuviin perustuneessa televisiosarjassa *Dennis the Menace* (1959–1963) Henry näytteli Villen äitiä. Rooli teki Henrystä television tyyppiäidin, ja hänet jatkossakin roolitettiin vastaaviin hahmoihin. Henry esiintyi 1980-luvulla muun muassa televisiosarjoissa *[[Viinitila Falcon Crest]]* (1987) ja *[[Dallas (televisiosarja)|Dallas]]* (1989). Hänen viimeinen elokuvansa oli *Her Minor Thing* (2005).

## Lähteet

## Aiheesta muualla

*
Latvala Bros

**Latvala Bros** oli suomalainen instrumentaalinen thrash metal -yhtye, joka toimi vuodet 1993–1996. Se julkaisi historiansa aikana yhden albumin, Wooden Eyen.

## Historia
Latvala Bros yhtyeen perusti vuonna 1993 edesmenneen Stonen kitaristi Roope Latvala. Hänen lisäkseen bändissä soitti rumpuja tämän veli, Jussi Latvala. Yhtye teki yhden albumin, Wooden Eyen vuonna 1995 ja sitä painettiin vain 1100 kappaleen rajoitettu erä. Levy ei menestynyt ja niinpä seuraavana vuonna yhtye päätti lopettaa, mutta ennen kuin Roope liittyi Children of Bodomiin vuonna 2003, yhtye esiintyi vielä kolmesti vuonna 2002. Roope piirsi levynkannen, sävelsi kaikki kappaleet ja soitti kitarat sekä bassot.

## Diskografia

### Studioalbumit
* 

### Singlet
* *Latvala Bros Inc.* (1993)

### Demot
* *Wooden Eye* (1995)

## Aiheesta muualla

* Latvala Bros meteli.netissä
* Latvala Bros Encyclopedia Metallumissa
Jay North

**Jay Waverly North** (3. elokuuta 1951 – 6. huhtikuuta 2025) oli yhdysvaltalainen näyttelijä. Hän esitti lapsena Ville Vallatonta (Dennis Mitchell) vuosien 1959–1963 televisiosarjassa *Dennis the Menace*.

Myöhemmin hän näytteli 1960-luvun televisiosarjoissa *[[The Lucy Show]]*, *[[Napoleon Solo]]* ja *[[Kolme poikaani]]* sekä muun muassa elokuvissa *[[Tiikerilaakso]]* (1966) ja *[[Dickie Roberts: Entinen lapsitähti]]* (2003).

## Lähteet

## Aiheesta muualla
*
SKSL

**SKSL** voi tarkoittaa:

*Suomen Kameraseurojen Liitto
*Suomen Keskusshakkiliitto
*Suomen Kansallissosialistinen Liitto
Musiikkia tv-sarjasta Laulava Sydän Vol.1

**Musiikkia tv-sarjasta Laulava Sydän Vol.1** on samannimisen ohjelmasarjan esityksiä sisältävä kokoelmalevy. Albumilla eri esittäjät tulkitsevat mm. Tuomari Nurmion ja Rauli Badding Somerjoen kappaleita. Se julkaistiin vuonna 2007.

## Kappaleet

### CD 1
# Reijo Taipale: "Laulava sydän"
# Agents & Ville Valo: "Paratiisi"
# Jorma Kääriäinen & Yölintu-yhtye: "Delfiinipoika"
# Agents & Pate Mustajärvi: "Bensaa suonissa"
# Agents & Otto Grundström: "Kurjuuden kuningas"
# Kirka: "Lady Madonna"
# Agents & Jorma Kääriäinen: "Jokeri"
# Juha Lehti: "Rakkauden haudalla"
# Agents & Ville Valo: "Ikkunaprinsessa"
# Vikingarna & Kari Tapio: "Tähti ja meripoika"
# Hector: "Hassu huilumies"
# Kaartamo, Kettunen, Kuustonen: "Kuningatar"
# Agents & Tuomari Nurmio: "Ramona"
# Agents & Arja Havakka: "Johnny B.Goode"
# Agents & Jorma Kääriäinen: "Valot"
# Jari Sillanpää: "Romanssi"

### CD 2
# Agents & Ville Valo: "Jykevää on rakkaus"
# Nylon Beat: "Hän sinun on"
# Agents & Reijo Taipale: "Ajomies"
# Jari Sillanpää: "Kulkurin valssi"
# Vikingarna & Kari Tapio & Christer Sjögren: "Kolme ruusua"
# Maarit: "15. yö"
# Agents & Jorma Kääriäinen: "Sanoit liian paljon"
# Agents & Tuomari Nurmio: "Aavaa preeriaa"
# Agents & Marjo Leinonen: "Tähdet, tähdet"
# Agents & Pate Mustajärvi: "Fiilaten ja höyläten"
# Vikingarna & Marita Taavitsainen: "Andrè"
# Jiri Nikkinen: "Elekieltä"
# Agents & Eero & Jussi Raittinen: "Kaunis nainen"
# Agents & Markku Aro: "Käyn uudelleen eiliseen"
# Agents & Otto Grundström: "Valo yössä twist"
# Agents & Reijo Taipale: "Satumaa"
Exposed (Vince Neilin albumi)

**Exposed** on Mötley Crüen laulajan, Vince Neilin ensimmäinen sooloalbumi vuodelta 1993.

## Kappaleet
#
#
#
#
#
#
#
#
#
#
#
#Blondes (Have More Fun) (Japanin bonuskappale)
#I Wanna Be Sedated (Japanin bonuskappale)

## Kokoonpano
* Vince Neil – laulu
* Steve Stevens – kitara, bassokitara
* Dave Marshall – kitara
* Robbie Crane – bassokitara
* Vik Foxx – rummut, lyömäsoittimet
* Robbie Buchanan – kosketinsoitin
* Christina Nichols, Donna McDaniel, Timothy B. Schmidt, Tommy Funderburke – taustalaulu

### Muut tekijät
* Ron Nevison – tuottaja, äänittäjä
* Diandre Miller – avustava tuottaja
* Chris Lord-Alge – miksaaja
* Andy Udoff – avustava miksaaja
* Ben Wallach – avustava miksaaja
* Craig Brock – avustava miksaaja

## Arvostelut
* Allmusic: 

## Aiheesta muualla
* Exposed discogs.com -sivustolla

## Lähteet
Friisinvesikoira

**Friisinvesikoira** () on alankomaalainen koirarotu. Se on FCI:n hyväksymä, mutta siitä huolimatta erittäin harvinainen kotimaansa ulkopuolella.

## Ulkonäkö
Yleensä friisinvesikoira on musta-valkoinen, mutta myös ruskea-valkoinen ja jopa yksivärinen musta tai ruskea sallitaan. Etenkin yksiväriset koirat tuovat etäisesti mieleen newfoundlandinkoiran pennun.

## Luonne ja käyttäytyminen
Friisinvesikoira on hiljainen, itsepäinen ja ystävällinen. Sillä on erinomainen hajuaisti ja sen kouluttaminen sujuu hyvin helposti. Se rakastaa työntekoa, mutta on nykyisin lähinnä pihavahti ja seurakoira.

## Alkuperä
Kiharakarvaisia koiria on ollut Alankomaissa ainakin 1600-luvulta lähtien (mm. ns. "vanha vesikoira"), ja nykyinen rotu saattaa polveutua niiden ja mustalaisten omistamien mastiffien välisistä risteytyksistä. Tätä teoriaa tukisi ainakin monia muita vesikoiria ja etenkin paikallista sukulaisrotua, stabyhounia, huomattavasti vankempi rakenne ja jykevämpi, etäisesti newfoundlandinkoiraa muistuttava karhumainen pää. Onkin myös arveltu, että newfoundlandinkoira polveutuisi ison saintjohninkoiran kautta vanhoista eurooppalaisista vesikoirista.

On kuitenkin olemassa myös toinen teoria, joka viittaa baltialaiseen alkuperään. Sen mukaan merimiehet olisivat tuoneet sieltä mukanaan näiden koirien esi-isiä. 

Friisinvesikoira jalostettiin saukon ja vesilintujen metsästykseen Frieslandissa, minkä lisäksi sitä on historiansa aikana käytetty niin pihakoirana kuin rottien ja muiden tuholaisten hävittämiseen ja jopa kärryjen vetoon. Sana *wetterhoun* tarkoittaa vesikoiraa, mutta sen alkuperälle on olemassa muitakin teorioita, kuten saksankielinen sana *wittern* eli "vainuta". Vuonna 1947 rotu tunnustettiin Hollannin Kennelliitossa ja vuonna 1971 FCI:ssä. Suomeen tuotiin ensimmäinen yksilö vuonna 1996, ja tähän asti Suomeen on rekisteröity 6 koiraa, joista uusin rekisteröitiin vuonna 2022, musta Norjan tuontinarttu.

## Terveys
Sisäsiitos on heikentänyt rodun terveyttä huomattavasti, ja tämän sekä jalostuspopulaation pienen koon takia vuonna 2012 päätettiin aloittaa risteytysohjelma. Risteytysprojektiin käytettäviä rotuja ei ole toistaiseksi julkistettu.

## Lähteet
### Viitteet

## Aiheesta muualla

* Rotumääritelmä
David Moncoutié

**David Moncoutié** (s. 30. huhtikuuta 1975 Provins) on ranskalainen maantiepyöräilijä. Hän edusti koko ammattilaisuransa 1997–2012 Cofidis-tallia. 

Moncoutié voitti etapin Ranskan ympäriajossa vuosina 2004 ja 2005. Näistä jälkimmäinen oli erityisen mieleenpainuva, sillä se tuli Ranskan kansallispäivänä. Espanjan ympäriajossa hän voitti mäkikirikilpailun neljä kertaa peräkkäin vuosina 2008–2011 sekä yhteensä neljä etappia.

## Saavutuksia

;1999
:Critérium International, mäkikirikilpailun voitto
:Dauphiné Libéré, 6. etapin voitto
;2000
:Tour de l'Avenir, kokonaiskilpailussa toinen, 7. etapin voitto
;2001
:Tour du Limousin, 2. etapin voitto
:Välimeren ajo, kokonaiskilpailussa toinen
:Pariisi–Nizza, kokonaiskilpailussa neljäs
:GP Ouest-France, kuudes
;2002
:Clásica de Alcobendas, kokonaiskilpailun ja 2. etapin voitto
:Critérium International, kokonaiskilpailussa kolmas, 2. etapin voitto
:Ranskan ympäriajo, kokonaiskilpailussa 13.
;2003
:Grand Prix di Lugano, voitto
:Route du Sud, 4. etapin voitto
:Välimeren ajo, 4. etapin voitto
:Critérium International, kokonaiskilpailussa kolmas
;2004
:Ranskan ympäriajo, 11. etapin voitto
;2005
:Ranskan ympäriajo, 12. etapin voitto
:Pariisi–Nizza, mäkikirikilpailun voitto
:Baskimaan ympäriajo, 2. etapin voitto
:Katalonian ympäriajo, kokonaiskilpailussa kolmas
:Clásica de San Sebastián, kuudes
:Dauphiné Libéré, kokonaiskilpailussa kuudes
;2006
:Pariisi–Nizza, mäkikirikilpailun voitto
;2008
:Välimeren ajo, kokonaiskilpailussa toinen
:Espanjan ympäriajo, kokonaiskilpailussa kahdeksas, mäkikirikilpailun ja 8. etapin voitto
;2009
:Välimeren ajo, 6. etapin voitto
:Dauphiné Libéré, 7. etapin voitto
:Espanjan ympäriajo, mäkikirikilpailun ja 13. etapin voitto, 8. etapilla toinen
;2010
:Route du Sud, kokonaiskilpailun ja etapin 2b (ylämäkiaika-ajo) voitto 
:Espanjan ympäriajo, kokonaiskilpailussa 12., mäkikirikilpailun ja 8. etapin voitto
;2011
:Välimeren ajo, kokonaiskilpailun ja 5. etapin voitto
:Ranskan ympäriajo, 13. etapilla toinen
:Tour de l'Ain, kokonaiskilpailun voitto
:Espanjan ympäriajo, mäkikirikilpailun ja 11. etapin voitto

## Lähteet
*David Moncoutié trap-friis-tietokannassa 
*David Moncoutié cyclingarchives.com-tietokannassa 
### Viitteet

## Aiheesta muualla
*Fanisivusto
Live at the Whisky: One Night Only

**Live One Night Only** on Mötley Crüen laulajan Vince Neilin ensimmäinen livealbumi soolouralla. Albumi on Neilin soolotuotannon viimeisin tekele. Neil esitti konsertissa kahden sooloalbuminsa, *[[Exposed (Vince Neilin albumi)|Exposedin]]* ja *[[Carved in Stone (Vince Neilin albumi)|Carved In Stonen]]*, kappaleita sekä Mötley Crüen 1980-luvun tuotantoa. Levy äänitettiin Whisky a Go Go -klubilla, johon tehtiin lisäkatos yleisöä varten.

## Kappaleet
#
#
#
#
#
#
#
#
#
#
#
#

## Muusikot
* Vince Neil – laulu 
* Steve Stevens – kitara, taustalaulu 
* Dave Marshall – basso, taustalaulu 
* Vikki Foxx – rummut, taustalaulu 
* Robbie Crane – koskettimet, kitara, taustalaulu
Selo

**Selo** tai **SELO** voi tarkoittaa eri asioita.

*SELO ry, Suomen Elokuvaohjaajaliitto
*selo-luku, Suomen kansallinen shakin vahvuusluku
*Selo, paikannimissä:
** Borovo Selo, kaupunki Kroatiassa
** Krasnoje Selo, Pietarin esikaupunki Venäjällä
** Tsarskoje Selo, Venäjän Puškinin kaupungin entinen nimi
** Velikoje Selo, maalaiskunta ja kylä Novgorodin alueella Venäjällä
*Selo, sukunimenä
** Hans Selo (1945-2003), suomalainen kirjailija
** Janne Selo, Uniklubi-yhtyeen kitaristi ja taustalaulaja
** Jussi Selo (s. 1985), Uniklubi-yhtyeen laulaja
Mossberg

**Mossberg** voi tarkoittaa seuraavia:
## Sukunimi
* Bo Mossberg (s. 1935), ruotsalainen kuvataiteilija ja kuvittaja
* Daniel Mossberg (s. 1981), ruotsalainen jääpalloilija
* Eije Mossberg (1908–1997), ruotsalainen poliitikko
* Gunnar Mossberg (1903-1983), ruotsalainen kuvataiteilija

## Muita
*O.F. Mossberg & Sons, yhdysvaltalainen asevalmistaja
Steve McMahon

**Stephen Joseph McMahon** (s. 20. elokuuta 1961 Halewood, Liverpool) on englantilainen entinen jalkapalloilija, pelipaikaltaan keskikenttäpelaaja. Hänet tunnetaan parhaiten ajastaan Liverpoolissa, jossa hän pelasi 80-luvun puolesta välistä 90-luvun alkuun.

## Pelaajaura

McMahon aloitti uransa Evertonissa, jossa hän teki debyyttinsä 16. elokuuta 1980. Evertonissa McMahon oli fanien suosikki, mistä osoituksena kannattajien vuoden pelaaja palkinto kaudella 1980/81. Neljän kauden ja 100 liigaottelun jälkeen McMahon siirtyi Aston Villaan. Villassa liverpoolilainen teki liigadebyyttinsä 27. elokuuta 1983 4-3 voitto-ottelussa derby-vastustaja West Bromwich Albionista. McMahon vakiinnutti paikkansa Villansin keskikentällä, mutta Aston Villan materiaalilla hän ei pystynyt taistelemaan sarjan kärkisijoista. McMahonin tulokaskaudella Aston Villassa birminghamilaisseura sijoittui vasta kymmenenneksi. Seuraavallakin kaudella (1984/85) sijoitus oli kymmenes. McMahon siirtyi Liverpooliin.

350 000 punnalla hankittu englantilainen oli uuden managerin Kenny Dalglishin ensimmäinen. Uudessa seurassaan hän debytoi kaksi päivää myöhemmin ja ensimmäistä maaliakaan ei tarvinnut odottaa kauaa, kun nuoresta pitäen Evertonin kannattajana ollut McMahon iski maalin juuri Evertonia vastaan 21. syyskuuta 1985. Liverpoolissa pelatessaan McMahon oli voittamassa kolmea liigamestaruutta, kahta FA Cupia ja neljää Charity Shieldia. Yhteensä Mcmahon pelasi Poolissa 204 liigaottelua ja teki 29 maalia.

Hän edusti urallaan vielä Manchester Citya ja Swindon Townia.

Englannin maajoukkuetta McMahon edusti urallaan 17 kertaa. Hänet valittiin Englannin joukkueeseen vuoden 1990 MM-kisoihin.

## Aiheesta muualla
*McMahon Liverpoolin sivuilla
*Profiili LFC:ssä
*Pelaajatilastot soccerbase.comissa
Inkubaatio

**Inkubaatio** eli itämisaika on aika, joka tartuntataudeissa kuluu tartunnan saamisen ja taudin puhkeamisen välillä. Inkubaatio voi kestää lyhyimmillään muutamia minuutteja, pisimmillään, kuten Creutzfeldt–Jakobin taudissa, vuosia tai vuosikymmeniä. Useimpien tautien inkubaatioajat vaihtelevat yhdestä päivästä kolmeen viikkoon.

## Eräiden tautien inkubaatioajat

## Lähteet
Chea Sim

Sâmdech **Chea Sim** (15. marraskuuta 1932 – 8. kesäkuuta 2015) oli kambodžalainen Kansanpuolueen poliitikko. Hän toimi senaatin ja sitä aiemmin kansankokouksen puheenjohtajana. Hän oli myös valtionpäämiehenä vuosina 1992–1993 ja myöhemminkin toimi virassa tilapäisesti.

## Lähteet
Ben Barnes

**Benjamin ”Ben” Barnes** (s. 20. elokuuta 1981) on brittiläinen näyttelijä. Hän on esittänyt muun muassa prinssi Kaspiania *[[Narnian tarinat|Narnia]]*-elokuvissa ja Logania televisiosarjassa *[[Westworld]]*. 

Barnes laulaa sekä soittaa pianoa ja rumpuja.

## Ura

Barnesin vanhemmat halusivat hänen opiskelevan ennen ryhtymistä ammattinäyttelijäksi. Barnes opiskeli näyttelemistä ja englanninkielistä kirjallisuutta ja valmistui lontoolaisesta Kingstonin yliopistosta vuonna 2004. Hän oli myös National Youth Music Theatren jäsen vuosina 1997–2003. Hän oli Eurovision laulukilpailun Britannian-karsintaan vuonna 2004 osallistuneen, lyhytaikaiseksi jääneen poikabändin Hyrisen jäsen. Barnes itse on ilmaissut selkeästi, ettei pidä poikabänditaustastaan.

Barnesin ensimmäinen rooli oli televisiossa *[[Split Decision]]issa* vuonna 2006 ja ensimmäinen elokuvarooli Matthew Vaughnin ohjaamassa elokuvassa *[[Tähtisumua (vuoden 2007 elokuva)|Tähtisumua]]*. Hänet valittiin satojen ehdokkaiden joukosta toisen ''Narnia''-elokuvan, *[[Narnian tarinat: Prinssi Kaspian]]in* pääosaan prinssi Kaspianiksi. Hän näytteli myös sarjan kolmannessa elokuvassa, *[[Narnian tarinat: Kaspianin matka maailman ääriin]]*, jonka ensi-ilta oli joulukuussa vuonna 2010. Barnes kertoi harjoitelleensa aksentin *Prinssi Kaspian* -elokuvaan Inigo Montoyan kaltaiseksi elokuvasta *[[Prinsessan ryöstö]]*.

Barnes esittää Billy Russoa Marvelin Netflix-sarjassa *[[The Punisher (televisiosarja)|The Punisher]]*.

## Filmografia
### Elokuvat

### Televisiosarjat

## Lähteet

## Aiheesta muualla
*
Absalom Willis Robertson

**Absalom Willis Robertson** (27. toukokuuta 1887 – 1. marraskuuta 1971) oli yhdysvaltalainen demokraattisen puolueen poliitikko. Hän istui liittovaltion edustajainhuoneessa vuosina 1933–1946 ja senaatissa 1946–1966.

Kuuluisa kristitty julistaja Pat Robertson on Absalom Willis Robertsonin poika.

## Lähteet
Peter Post

**Peter Post** (12. marraskuuta 1933 – 14. tammikuuta 2011) oli alankomaalainen maantie- ja ratapyöräilijä. Hän kilpaili vuosina 1956–1972 voittaen tuona aikana muun muassa Pariisi–Roubaix’n 1964. Hän oli Alankomaiden vuoden miesurheilija 1963. Post kuoli 77-vuotiaana tammikuussa 2011.

## Lähteet

## Aiheesta muualla
Vanhaenglanninbulldoggi

**Vanhaenglanninbulldoggi** (*Olde English Bulldogge*) on Yhdysvalloista kotoisin oleva koirarotu.

## Ulkonäkö

Vanhaenglanninbulldoggi on keskikokoinen koira. Rungoltaan se on vahvarakenteinen ja vanttera, mutta silti atleettinen. Karvapeite on lyhyt ja häntä on suora tai päästä kippura. 

## Luonne ja käyttäytyminen
Luonteeltaan rotu on ystävällinen, mutta aina valmis puolustamamaan isäntäänsä. Sille tyypillisiä piirteitä ovat myös päättäväisyys ja rohkeus. 

Vanhaenglanninbulldoggi jalostettiin alun perin vahtimaan taloa ja pihapiiriä. Sen oli tarkoitus olla voimakas ja peloton kodin puolustaja, joka olisi valmis hyökkäämään kenen tahansa tunkeilijan kimppuun. Sen väitetään kykenevän tappelemaan kahta ihmistä vastaan yhtä aikaa.

## Alkuperä
1970-luvun alussa Pennsylvanian Spring Grovessa David Leavitt aloitti jalostusohjelman, jonka tarkoituksena oli luoda uudelleen alkuperäisen tyyppinen englanninbulldoggi. Hän käytti kantarotuina englanninbulldoggia (50 %), bullmastiffia (16 %), amerikanbulldoggia (16 %) ja amerikanpitbullterrieriä (16 %). Tarkoitus oli saada aikaan atleettinen rotu, joka muistuttaisi varhaisten koirakirjojen piirroksia.

## Terveys
Tätä rotua jalostettaessa on pidetty erityisen tärkeänä koiran terveyttä.

## Lähteet

*SATHY ry

### Viitteet
Ideaali (rengasteoria)

Renkaan **ideaali** on tietyntyyppinen renkaan osajoukko. 

## Määritelmä

Olkoon (*R*,+, \cdot ) rengas. Tällöin *R*:n osajoukko *I* on *R*:n **oikeanpuolinen ideaali**, jos
* (*I*, +) on ryhmän (*R*, +) aliryhmä ja
* *xr* kuuluu joukkoon *I* kaikilla *I*:n alkioilla *x* ja kaikilla *R*:n alkioilla *r*.
Yhtäpitävästi *R*:n oikeanpuolinen ideaali on *R*:n oikeanpuolinen *R*-alimoduli. 

Vastaavalla tavalla voidaan määritellä **vasemmanpuolinen ideaali**. Nyt *R*:n osajoukko *I* on *R*:n **ideaali**, jos *I* on sekä *R*:n oikean- että vasemmanpuolinen ideaali, eli **kaksipuolinen ideaali**.

## Eri ideaaleja
Olkoon (*R*,+, \cdot ) rengas ja *I* *R*:n ideaali.
* **[[Aito ideaali]]**: Sanotaan, että *I* on *R*:n **aito ideaali**, jos *I* \ne *R*.
* **[[Maksimaalinen ideaali]]**: Aitoa *R*:n ideaalia *I* sanotaan **maksimaaliseksi ideaaliksi**, jos ei ole olemassa *R*:n aitoa ideaalia *J*, jolle *I* on *J*:n aito osajoukko. Maksimaalisen ideaalin tekijärengas on kunta.
* **[[Alkuideaali]]**: Aitoa *R*:n ideaalia *I* sanotaan **alkuideaaliksi**, jos kaikilla *R*:n alkioilla *a* ja *b* ehdosta *ab* kuuluu *I*:hin seuraa, että ainakin toinen alkioista *a* ja *b* kuuluu *I*:hin. Alkuideaalin suhteen muodostettu tekijärengas on kokonaisalue.
* **[[Pääideaali]]**: Renkaan *R* ideaali *I* on **pääideaali**, jos *I* on yhden alkion virittämä.

## Lähteet
Jon Polito

**Jon Polito** (29. joulukuuta 1950 – 1. syyskuuta 2016 Los Angeles, Kalifornia, Yhdysvallat) oli yhdysvaltalainen näyttelijä. Hän oli tuottelias niin elokuvissa kuin televisiossa ja teatterissakin Hän esiintyi yli sadassa TV-sarjassa ja elokuvassa. Parhaiten hänet muistetaan Coenin veljesten elokuvista, kuten *[[Big Lebowski]]sta* (1998). Polito menehtyi Los Angelesissa City of Hopen sairaalassa sairastettuaan pitkään melanoomaa, joka diagnosoitiin jo vuonna 2008.

Polito syntyi Philadelphiassa ja opiskeli Villanovan yliopistossa. Hän oli avoimesti homoseksuaali ja eli yhdessä näyttelijä Darryl Armbrusterin kanssa yli kymmenen vuotta.

## Lähteet

## Aiheesta muualla
*
The Major Players

**The Major Players** , joka tunnetaan myös Major Brothers nimellä, on WWE:ssä toiminut kahden showpainijan liitto. Painijat ovat Zack Ryder ja Curt Hawkins. Ensimmäisen kerran Majorit esiintyivät Edgen, Undertakerin ja Batistan välisessä maailmanmestaruusottelussa joulukuussa 2007, jolloin he lähes identtisinä versioina Edgestä auttoivat hänet maailmanmestariksi. Edge on voittanut useita otteluita käyttäen Ryderia ja Hawkinsia apunaan. 

Vuoden 2008 The Great American Bashissä Majorin veljekset voittivat ensimmäiset mestaruutensa. WWE:n joukkuemestaruudet Tiimi-nelinottelussa, jossa muut osalliset olivat silloiset mestarit The Miz ja John Morrison, Finlay ja Hornswoggle, sekä Jesse ja Festus. Myöhemmin Major Brothers hajosi ja Zack Ryder siirtyi ECW:hen.

12. toukokuuta 2011 WWE Superstars ohjelmassa Ryder ja Hawkins alkoivat jälleen toimimaan joukkueena nimellä **Major Broskis**.
## Saavutukset
**Zack Ryder**
*1x United States Championship

**Curt Hawkins**
*Ei vielä yhtään yksityistä saavutusta

**Yhteiset**
*1x WWE Tag Team Championship

## Tag Team Moves
*Double Suplex
*Double Spear
*Double DDT

## Lähteet
Snowy

**Snowy** on joki Kaakkois-Australiassa. Se saa alkunsa Snowy Mountainsilta ja virtaa Uuden Etelä-Walesin ja Victorian läpi etelää kohti.

1950-luvulla toteutetussa Snowy Mountainsin vesivoimahankkeen myötä Snowy-jokeen rakennettiin Jindabyne-pato, jonka avulla 99&nbsp;% Snowyn vesistä siirrettiin virtaamaan Murray- ja Murrumbidgee-jokiin. Elokuussa 2002 Snowyssä virtaava vesimäärää nostettiin noin 4&nbsp;% sen alkuperäisestä virtauksesta.

Televisiosarjan Lumisen virran mies nimi viittaa Snowy-jokeen.

## Lähteet
Paulo Vanzolini

**Paulo Emílio Vanzolini** (s. 25. huhtikuuta 1924, São Paulo – 28. huhtikuuta 2013, São Paulo) oli brasilialainen säveltäjä. Hänet tunnetaan sambojensa ohella tieteellisestä tutkimustyöstään eläintieteen, varsinkin herpetologian parissa.

Vanzolinin kotikaupunki on São Paulo.

## Lähteet

## Aiheesta muualla
* Vanzolinin elämästä
George Shuba

**George Shuba** (13. joulukuuta 1924 Ohio – 29. syyskuuta 2014 Youngstown, Ohio) oli yhdysvaltalainen baseballpelaaja. Hän syntyi Ohiossa slovakialaiseen maahanmuuttajaperheeseen.

Shuba pelasi Brooklyn Dodgersissa vuosina 1948–1955.

## Lähteet
Linda Evans

**Linda Evans** (alk. **Linda Evenstad**, s. 18. marraskuuta 1942 Hartford, Connecticut) on yhdysvaltalainen näyttelijä.

## Ura
Evans on näytellyt esimerkiksi televisiosarjoissa *The Big Valley* (1965–1969) ja *[[Dynastia (vuoden 1981 televisiosarja)|Dynastia]]* (1981–1989). Roolistaan *Dynastian* Krystle Carringtonina hänet palkittiin Golden Globella vuonna 1982. Hän oli ehdolla palkinnon saajaksi myös vuosina 1983–1986.

*Dynastian* jälkeen Evans esiintyi minisarjassa *[[Dynastia – viimeinen luku]]* (1991) sekä televisioelokuvissa *She’ll Take Romance* (suom. *Kosiokilpa*,  1990), *Dazzle* (1995) ja *The Stepsister* (1997). 1990-luvun lopulla hän jätti televisiotyöt ja jäi eläkkeelle. Vuonna 2009 hän osallistui Britannian *[[Kauhukeittiö (Yhdistynyt kuningaskunta)|Kauhukeittiö]]*-tositelevisio-ohjelmaan ja voitti kilpailun.

Evansilla on tähti Hollywood Walk of Famella.

## Yksityiselämä
Evansin aviopuoliso vuosina 1968–1974 oli näyttelijä-ohjaaja John Derek. Myöhemmin Evans oli naimisissa kiinteistömoguli Stan Hermanin kanssa.

## Lähteet

## Aiheesta muualla
* Linda Evansin viralliset kotisivut 
* 
*
Sara Bareilles

**Sara Beth Bareilles **(s. 7. joulukuuta 1979 Eureka, Kalifornia) on yhdysvaltalainen laulaja, lauluntekijä, pianisti ja näyttelijä.

## Lapsuus ja nuoruus
Bareilles syntyi ja kasvoi Eurekassa, Kaliforniassa. Hän harrasti muun muassa paikallista musikaaliteatteria, sekä lukiossa kuorolaulua ja näyttelemistä pienissä rooleissa kuten Audrey *Little Shop of Horrors* -näytelmässä. 

Bareilles kävi Kalifornian yliopistoa ja esiintyi kahdesti sen jokakeväisessä laulukilpailussa *UCLA Spring Sing*. Hän voitti sen molemmilla kerroilla.

## Ura

Lukiosta valmistumisen jälkeen vuonna 2002 Sara Bareilles esiintyi paikallisissa baareissa ja klubeissa, ennen kuin hän esiintyi isommissa tapahtumissa. Hän julkaisi kaksi demoa, joista suurin osa on livemateriaalia.

Tammikuussa vuonna 2004 julkaistiin hänen ensimmäinen studioalbuminsa *Careful Confessions*. Yksi hänen kappaleensa, "Gravity", ilmestyi lyhyesti elokuvassa *[[Loving Annabelle]].* Myöhemmin vuonna 2004 hän esiintyi laulajana palkitussa indie-elokuvassa Girl Play esittäen kappaleen "Undertow", myös hänen kappaleensa "Gravity" ja "Fairy Tale" esiintyivät elokuvassa.

Alkuvuodesta 2010 Bareilles nauhoitti videon, jota hän kutsui "Oodiksi Jersey Shorelle" ja julkaisi sen viralliselle verkkosivustolleen faneilleen.

## Diskografia
### Albumit
* *Careful Confessions* (2004)
* *Little voice* (2007)
* *[[Kaleidoscope Heart]]* (2010)
* *[[The Blessed Unrest]]* (2013)
* *What's Inside: Songs from Waitress* (2015)
* *Amidst the Chaos* (2019)

### Singlet
* *Fairytale* (2004)
* *[[Love Song]]* (2008)
* *Bottle it up* (2008)
* *Love on the Rocks* (2008)
* *Gravity* (2009)
* *King of Anything* (2010)
* *Uncharted* (2011)
* *Gonna Get Over You* (2011)
* *Love Is Christmas* (2011)
* *Stay* (2012)
* *[[Brave (Sara Bareillesin kappale)|Brave]]* (2013)
* *Fire* (2019)
* *Saint Honesty* (2019)

## Filmografia

### Elokuvat
* Girl Play (2004)
* A Trace of the Sun: Volunteering in Japan (2012)

### Televisiosarjat
* 30 Rock (2009)
* Bucket & Skinner's Epic Adventures (2011)
* No Ordinary Family (2011)
* Community (2013)
* Jesus Christ Superstar Live in Consert! (2018)

## Palkinnot ja ehdokkuudet

* 2008 *Billboard-palkinto*
* 2008 *Billboard-palkinto*
* 2009 *Vuoden laulu [[Grammy-palkinto]]*
* 2009 *Paras naislauluääni Grammy-palkinto*
* 2011 *Paras naislauluääni Grammy-palkinto*
* 2014 *Vuoden albumi Grammy-palkinto*

## Yksityiselämä
Bareilles seurusteli kitaristi Javier Dunnin kanssa vuoteen 2013 asti. Elokuussa 2015 hän tapasi Joe Tippettin, jonka kanssa hän alkoi myöhemmin seurustella.

Bareilles sanoo olevansa feministi.

## Lähteet

## Aiheesta muualla

* Virallinen kotisivu 
* 
* 
* 
*
John Derek

**Derek Delevan Harris** eli **John Derek** (12. elokuuta 1926 – 22. toukokuuta 1998) oli yhdysvaltalainen näyttelijä, elokuvaohjaaja ja valokuvaaja. Hän esiintyi muun muassa Cecil B. DeMillen elokuvassa *[[Kymmenen käskyä (vuoden 1956 elokuva)|Kymmenen käskyä]]* (1956). Hänellä on tähti Hollywood Walk of Famella.

Derek sai myös kolme Golden Raspberryä. Hän oli neljästi naimisissa; puolisoina olivat Pati Behrs, Ursula Andress, Linda Evans ja Bo Derek.

## Lähteet

## Aiheesta muualla
*
John Rosenbröijer

**John (Jack) William Rosenbröijer** (18. tammikuuta 1887 Šuvalovo – 24. kesäkuuta 1955) oli suomalainen jääkärieverstiluutnantti. Hänen vanhempansa olivat liikennetarkastaja Karl Hjalmar Rosenbröijer ja Sarah Jane Barritt. Hänet vihittiin avioliittoon vuonna 1925 Freja Irene Maria Havon kanssa. 

## Opinnot
Rosenbröijer kirjoitti ylioppilaaksi Kokkolan ruotsalaisesta yhteiskoulusta vuonna 1909 ja liittyi Uusmaalaiseen osakuntaan. Hän jatkoi opintoja Helsingin yliopiston lainopillisessa tiedekunnassa vuosina 1912–1914. Opintojensa jälkeen hän toimi ensin vuosina 1909–1911 virkamiehenä Suomen pankin Vaasan konttorissa ja vuosina 1913–1914 Pohjoismaiden yhdyspankin Helsingin konttorissa.

## Jääkäriaika

Rosenbröijer liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan, josta hänet siirrettiin myöhemmin muodostettuun Jääkäripataljoona 27:ään, jossa hänet sijoitettiin 10. syyskuuta 1915 pataljoona 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella.

## Suomen sisällissota
:*Katso myös: [[Suomen sisällissota]]*

Rosenbröijer astui Suomen armeijan palvelukseen 11. helmikuuta 1918 luutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. jääkärirykmentin 2. jääkäripataljoonan konekiväärikomppaniaan. Hänet siirrettiin edellä mainitun komppanian päälliköksi 23. maaliskuuta 1918.  Hän otti osaa sisällissodan taisteluihin Lempäälässä, Kämärän aseman seudulla ja Viipurissa.

## Sisällissodan jälkeinen aika
Rosenbröijer komennettiin sisällissodan jälkeen Suomen valkoiseen kaartiin, jossa hän toimi 2. konekiväärikomppanian päällikkönä ja samalla rykmentin aseupseerina. Hänet siirrettiin 8. lokakuuta 1919 alkaen silloisen Asevarikko 1:n ja 4. elokuuta 1922 Asevarikko 2:n päälliköksi.

## Talvi- ja jatkosota
Rosenbröijer toimi talvisodan aikana ampumatarvikevarikko 5:n päällikkönä ja lataamon johtajana Jepualla. Välirauhan aikana hän toimi samoissa tehtävissä, mutta siirrettiin myöhemmin senaikaisen Asevarikko 1:n päälliköksi. Jatkosodassa hänet komennettiin Karjalankannakselle keräämään ja toimittamaan kotirintamalle sotasaalista elokuussa 1941, jonka jälkeen hän palasi Asevarikko 1:n päälliköksi. Vuonna 1943 hänet komennettiin Asekoulun johtajaksi, jossa tehtävässä hän oli aina sodan loppuun saakka, jolloin siirtyi viljelemään maata omistamalleen tilalle Porvoon maalaiskuntaan. Hänet on haudattu Helsingin Hietaniemen hautausmaalle.

## Katso myös
* Rosenbröijer

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Bilbao Athletic

**Bilbao Athletic** on Espanjan pääsarjajoukkue Athletic Bilbaon reservijoukkue. Bilbao Athletic pelaa Espanjan kolmanneksi korkeimmalla sarjatasolla Segunda División B:ssä. Joukkue pelaa kotiottelunsa Estadio de Lezamalla, johon mahtuu 2&nbsp;000 katsojaa ja se on rakennettu vuonna 1970.

## Historia

Joukkue on alun perin perustettu vuonna 1938, mutta vasta vuonna 1964 siitä tuli Athleticin reservijoukkue. 1966 joukkue nousi Tercera Divisióniin. Nousu jatkui ja vuonna 1969 joukkue nousi Tercerasta Segunda Divisióniin, sillä Segunda División B tuli takaisin käyttöön vuonna 1977. Siitä eteenpäin joukkue on pelannut joko Segunda Divisiónissa tai Segunda B:ssä.

Historiansa aikana Bilbao Athletic on pelannut kaikkiaan 13 kautta Segunda Divisiónissa, 19 kautta Segunda B:ssä ja 10 kautta Tercera Divisiónissa.

## Saavutukset

* Segunda División B: 1983, 1989
* Tercera División: 1967, 1969

## Entisiä valmentajia ja pelaajia
Ideaali

**Ideaali** voi tarkoittaa seuraavia asioita:

* ideaali, ihanne tai esikuva,
* ideaali, tietyntyyppinen renkaan osajoukko rengasteoriassa (matematiikkaa),
* platoninen ideaali, filosofinen ajatus asioiden ideaalimuodoista.
* Ideaali, suomalainen rap-artisti.
Bradykiniini

**Bradykiniini** on yhdeksästä aminohaposta koostuva peptidi, jolla on verisuonia laajentava vaikutus. ACE-estäjiksi kutsutut verenpainelääkkeet inhiboivat bradykiniinin hajoamista elimistössä ja siten alentavat verenpainetta . Bradykiniini vapauttaa prostasykliiniä ja typpimonoksidia, jotka laajentavat verisuonia. Lisäksi bradykiniini on mukana kivun mekanismissa.
Bradykiniinin kemiallinen kaava on C50H73N15O11, moolimassa 1060,21 g/mol ja CAS-numero 58-82-2. 

## Rakenne
Bradykiniini on biologisesti aktiivinen peptidi, joka koostuu yhdeksästä aminohaposta. Aminohappojen järjestys on Arg - Pro - Pro - Gly - Phe - Ser - Pro - Phe - Arg 

## Vaikutukset
Bradykiniini on endoteeliriippuvainen aine . Se vaikuttaa sileään lihaskudokseen aiheuttaen sen jännittymistä. Joillakin potilailla bradykiniinin on todettu aiheuttavan kuivaa yskää .

## Lähteet

## Aiheesta muualla
*Terveysportti, metatesaurus: Bradykiniini
*http://pubchem.ncbi.nlm.nih.gov/summary/summary.cgi?sid=3600 PubChem 
*KEGG: Bradykinin 
*Human Metabolome Database: Bradykinin
Junior Durkin

**Trent Bernard "Junior" Durkin** (2. heinäkuuta 1915 New York – 4. toukokuuta 1935 San Diego) oli yhdysvaltalainen näyttelijä. Hän aloitti lapsena uransa, johon sisältyvät esimerkiksi elokuvat *[[Tom Sawyerin seikkailut (vuoden 1930 elokuva)|Tom Sawyerin seikkailut]]* (1930), *[[Huckleberry Finnin seikkailut (vuoden 1931 elokuva)|Huckleberry Finnin seikkailut]]* (1931) ja *Hell's House* (1932).

Durkinin viimeiseksi elokuvarooliksi jäi suoritus *Chasing Yesterdayssa* (1935).

Durkin menehtyi toukokuussa 1935 auto-onnettomuudessa San Diegossa yhdessä kolmen muun henkilön kanssa. Onnettomuudessa oli mukana myös näyttelijä Jackie Coogan, joka loukkaantui, mutta selvisi hengissä.

Durkin haudattiin Forest Lawn Memorial Parkiin, Glendaleen.

## Lähteet

## Aiheesta muualla
*
Kuoreveden koulu

**Kuoreveden koulu** on suomenkielinen yhtenäiskoulu keskisuomalaisen Jämsän kaupungin Hallin taajamassa. 

Kuoreveden koulun historia voidaan aloittaa syyskuusta 1949, jolloin Kuoreveden Taipaleen koulun tiloissa alettiin antaa oppikouluopetusta niinsanottuna kotikouluna. Nykyinen Kuorevedenkoulu sai alkunsa elokuussa 2003, kun aiemmat Taipaleen ala-aste ja Kuoreveden yläaste yhdistettiin nykyiseksi luokka-asteiden 1-9 yhtenäiskouluksi.

Oppilaita on noin 170. Koulun oppilaat ovat pääosin hallilaisia, mutta etenkin yläluokille (7.-9.) tulee oppilaita myös Länkipohjan koulusta.    

## Lähteet
John Cromwell

**Elwood Dager John Cromwell** (23. joulukuuta 1887 – 26. syyskuuta 1979) oli yhdysvaltalainen elokuvaohjaaja ja näyttelijä. Hän voitti teatterityöstään Tony-palkinnon vuonna 1952.

Myös tuotteliaana ohjaajana tunnetuksi tullut Cromwell toimi Screen Directors Guildin puheenjohtajana vuosina 1944–1946. Hän oli naimisissa neljästi. Näyttelijä James Cromwell on hänen poikansa.

Cromwell kuoli 91-vuotiaana Santa Barbarassa, Kaliforniassa. Hänellä on tähti Hollywood Walk of Famella. 

## Aiheesta muualla
*
Axel Hager

**Axel Hager** (s. 14. maaliskuuta 1969 Fehmarn) on saksalainen rantalentopalloilija ja olympiamitalisti. Hän voitti pronssia Sydneyn olympialaisissa 2000 yhdessä parinsa Jörg Ahmannin kanssa.

## Lähteet
Gene Robinson

**Vicky Gene Robinson** (s. 29. toukokuuta 1947) on yhdysvaltalainen episkopaalisen kirkon pappi. Hänet valittiin New Hampshiren yhdeksänneksi piispaksi vuonna 2003, ja hän astui virkaansa 7. maaliskuuta 2004. Historiallisen nimityksestä teki hänen avoin homoseksuaalisuutensa.

Robinson kasvoi uskonnollisessa kodissa. Poika oli syntyessään fyysisesti niin sairaalloinen, että hänen pelättiin menehtyvän.

Robinson on ilmoittanut eroavansa piispan virasta täyttäessään 65 vuotta vuonna 2012 tappouhkausten ja julkisen kiistelyn vuoksi.

## Lähteet
The March of Time

**The March of Time** oli uutiskatsaus, jota esitettiin yhdysvaltalaisissa elokuvateattereissa vuosien 1935 ja 1951 välisenä aikana. Sen tuotti lehtikustantamo Time Inc., joka on nykyään osa Time Warneria. Parhaimmillaan sarjalla oli 20 miljoonaa katsojaa kuukaudessa 9&nbsp;000 elokuvateatterissa. Vaikka uutiskatsaus oli suosittu, se oli taloudellisesti tappiollinen, johtuen korkeista tuotantokustannuksista. Uutiskatsaus lakkautettiin television yleistyttyä ja tehtyä formaatin tarpeettomaksi. Kaiken kaikkiaan 16 vuoden aikana ehdittiin tehdä 205 uutiskatsausta.

*The March of Timea* esitettiin myös radiossa 1931–1945. Alun perin ohjelmassa esitettiin pääasiallisesti dramatisoituja uutisia, esittäjinään muun muassa Agnes Moorehead, Art Carney ja Orson Welles. Myöhemmin dramatisoinnit korvattiin tapahtumapaikoilta radioteitse tulevilla toimittajien raporteilla.

Vuonna 1937 *The March of Time* sai Oscar-kunniapalkinnon. Radioversio pääsi Radio Hall of Fameen 1990.

## Lähteet

## Aiheesta muualla
Jörg Ahmann

**Jörg Ahmann** (s. 12. helmikuuta 1966 Grevenbroich) on saksalainen rantalentopalloilija ja olympiamitalisti. Hän voitti pronssia Sydneyn olympialaisissa 2000 yhdessä parinsa Axel Hagerin kanssa.

## Lähteet
Rike Jokela

**Risto ”Rike” Jokela** (s. 1964) on suomalainen elokuvaohjaaja, käsikirjoittaja ja muusikko. 

Jokela on ohjannut muun muassa seuraavia televisiosarjoja ja elokuvia: *[[Karppi (televisiosarja)|Karppi]]*, *[[Pulkkinen (televisiosarja)|Pulkkinen]]*, *DikDek*, *Virta*, *Kynsin Hampain*, *Kallio,* *Remontti*, *[[Itse valtiaat]]*, *[[Firma (televisiosarja)|Firma]]*, *[[Jopet Show]]*, *[[Suojelijat]]*, *Brändärit,* *Majakka,* *Jäät*, *Saunavuoro,* *Nahkiaiset*. Jokelan ensimmäinen pitkä elokuva ohjaajana oli *[[Tatu ja Patu]]* -kirjoihin perustuva koko perheen elokuva *[[Kanelia kainaloon, Tatu ja Patu!]]*, joka sai ensi-iltansa loppuvuodesta 2016. Jokelan viimeisin elokuva *[[Huijarit (suomalainen elokuva)|Huijarit]]* valmistui vuonna 2023 ja seuraava elokuva, *[[Täydelliset vieraat]]* kuvattiin syksyllä 2024 ja se tulee ensi-iltaan syksyllä 2025.

Aikaisemmin Rike Jokela toimi päätyökseen elokuvaajana. Hän on kuvannut *[[Juoppohullun päiväkirja (elokuva)|Juoppohullun päiväkirja]]* -elokuvan sekä televisiodraamoja kuten *[[Tukka auki]]* (osat 1–3), minkä lisäksi hän on itse kuvannut osan ohjaamistaan televisiosarjoista. Jokela työskentelee pääasiassa fiktion parissa, mutta on ohjannut ja kuvannut myös mainoksia ja tehnyt valosuunnitteluita useisiin televisio-ohjelmiin.  

Useat Rike Jokelan ohjaamat teokset ovat olleet ehdolla tai voittaneet alan palkintoja Suomessa ja ulkomailla (muun muassa Venla, Kultainen Venla, Telvis, Koura, Kultainen ruusu, Prix Europa, Jussi-gaala). Jokela on Suomen Elokuvaajien Yhdistyksen jäsen.  

Ennen televisio- ja elokuvauralle siirtymistä hän toimi valosuunnittelijana Tanssiteatteri Mobitassa ja sitä ennen muusikkona. Hän sävelsi, sanoitti ja soitti kitaraa yhtyeissä Antikeho, Bastards, Riistetyt, Pyhät Nuket ja Nuket. 

Lähestyttäessä 2020-lukua Rike Jokela aktivoitui jälleen myös musiikin sarjalla. Ensin Nuket teki muutaman keikan pituisen paluun keikkalavoille vuosina 2018 ja 2019. Sitten bändi julkaisi vuonna 2023 uuden biisin ”Elämä kostaa”, jossa feattaa Kotiteollisuus-yhteyksistä tunnettu Jouni Hynynen. Keväällä 2024 Nuket esiintyi loppuunmyydyssä Tullikamarin Klubissa Tampereella. Keikka taltioitiin ja sen tiimoilta työstetään myös albumi.

Niinikään 1980-luvun hardcore-legenda Bastards kasattiin uudelleen 2020-luvun alkupuolella. Ensin bändi julkaisi *Ei sotaa* -EP:n (Propaganda Records) ensin digitaalisena vuonna 2022 ja vinyylinä 2023. Yhtyeen massiivinen kuuden vinyylin kokoelma Arctic Hardcore (Svart) ilmestyi puolestaan joulukuussa 2023. Keväällä 2023 Bastards soitti ensimmäisen keikkansa neljäänkymmeneen vuoteen ja on sen jälkeen jatkanut keikkailua Suomessa ja ulkomailla. Vuonna 2024 musiikilla, televisiolla ja elokuvalla on kaikilla merkittävä rooli Rike Jokelan elämässä.

Rike Jokelan veli Juha Jokela työskentelee käsikirjoittajana ja teatteriohjaajana. Veljekset ovat myös tehneet yhteistyötä useissa projekteissa kuten myös tulevassa elokuvassa *Täydelliset vieraat* https://www.imdb.com/title/tt36151949/ jonka Juha kirjoitti ja Rike ohjasi.

## Lähteet

## Aiheesta muualla
*
Sergio Kleiner

**Sergio Kleiner** (s. 23. maaliskuuta 1936) on latinalaisamerikkalainen näyttelijä. Hän syntyi Buenos Airesissa, Argentiinassa, mutta loi huomattavimman uransa Meksikossa.

Kleiner aloitti työnsä teatterissa, mutta saavutti sittemmin mainetta esiintyjänä telenoveloissa. Hänet tunnetaan myös useista elokuvista.

## Aiheesta muualla
*
Jack Weil

**Jack A. Weil** (28. maaliskuuta 1901 – 13. elokuuta 2008) oli yhdysvaltalainen liikemies. Hän perusti vuonna 1946 denveriläisen lännentyylisiin vaatteisiin erikoistuneen Rockmount Ranch Wearin.

Weil oli maassaan kaupallisten "western-vaatteiden" pioneeri. Hänen vaatteitaan ovat osaltaan tehneet tunnetuiksi lukuisat niitä käyttäneet julkisuuden henkilöt alkaen Elvis Presleystä ja Clark Gablesta. Rockmountin vaatteita nähtiin myös elokuvassa *[[Brokeback Mountain]]* (2005).

Lisäjulkisuutta Weil sai saavuttamansa hyvin korkean iän ja siitä huolimatta yhä osoittamansa aktiivisuuden ansiosta.

## Lähteet

## Aiheesta muualla
* Rockmount.com
4D Sports Boxing

**4D Sports Boxing** on Distinctive Softwaren (DSI) kehittämä ja Mindscapen kesäkuussa 1991 julkaisema kolmiulotteista grafiikkaa käyttävä nyrkkeilyaiheinen urheilupeli. Peli julkaistiin Amigalle, Atarille, DOSsille ja Macintoshille. 

Pelin tekoäly oli aikaisekseen hyvin kehittynyttä: osa vastustajista oli nopeita vastaiskijöitä. Osa puolestaan hyökkäsi raivokkaasti, ja jotkut perääntyivät iskujen tieltä. Pelaaja pystyi luomaan pelihahmon ulkoasun vaikuttamalla esimerkiksi hahmon pituuteen ja massaan.

## Vastaanotto
Mikrobitin Petri Teittinen antoi pelin DOS-versiolle 92 pistettä sadasta.

## Lähteet

## Aiheesta muualla
*
Araucania

**Araucania** on vanha espanjankielinen nimitys Chilen alueelle, jota asuttivat mapuchet. Vuonna 1598 alueella käytiin Araucon sota, jossa espanjalaiset kärsivät tappion mapucheille. Taistelut jatkuivat kuitenkin vielä vuosia, kunnes espanjalaiset tunnustivat Araucanian riippumattomuuden. Alueella oli myös itsenäinen valtio Araucania ja Patagonia, mutta Chile valloitti sen 1800-luvulla.
Halkeenkiven kesäteatteri

**Halkeenkiven kesäteatteri** toimii Korkeaojalla, noin 15 kilometrin päässä Kokemäen keskustasta. Kesällä 2008 siellä esitettiin näytelmä *Emma elvyttää* kahdeksan kertaa kahden viikon sisällä. Näytelmä sai paljon katsojia: kaikki näytökset ensi-illan jälkeen olivat loppuunmyytyjä. Vuonna 2009 Halkeenkiven kesäteatteri esitti maalaiskomedian *Jo valkenee kaukainen ranta*.

## Aiheesta muualla
*http://www.korkeaoja.org/fi/kesateatteri/kesateatterin_historia.html
Luettelo suomalaisista amiraaleista Keisarillisessa Venäjän laivastossa

Tämä on **luettelo suomalaisista ja suomalaista sukujuurta olleista amiraaleista [[Venäjän keisarikunnan laivasto|Keisarillisessa Venäjän laivastossa]]**. Nimen perässä on henkilön syntymäaika ja -paikka.

## Amiraalit

* Theodor Avellan, 12.9.1839 Loviisa 
* Johan Hampus Furuhjelm, 11.3.1821 Helsinki 
* Johan Fredrik Oskar von Kræmer, 19.5.1829 Hauho 
* Aleksandr Sergejevitš Menšikov, 15.8./22.9.1787 (venäläinen, mutta hänen sukunsa merkittiin Suomen ritarihuoneelle myös suomalaisena aatelissukuna)
* Bernhard (Boris) Nordmann, 29.9.1808 Ruotsinsalmen linnoitus, Kymi 
* Fredrik Nikolai Nordmann, 14.6.1805 Ruotsinsalmen linnoitus, Kymi, Boris Nordmannin veli
* Johan Eberhard von Schantz, 29.10.1802 Pori 
* Alexander Sidensnöre, 6.9.1842, Carl Sidensnören poika
* Oskar Ludvig Starck 29.5.1846 
* Robert Wirén, 6.1.1857 Novgorod, Venäjä

## Vara-amiraalit
* Konstantin Berghell
* Ivan Boström, 22.12.1857 
* Oskar Wilhelm Enqvist, 28.10.1849 
* Justus Adolf Ericsson, 14.10.1820 Ruotsi 
* Peter Georg Falck, 23.10.1811 Kivinokka, Helsinki 
* Georg Ludvig Gadd, 17.5.1827 Helsinki 
* Vladimir Lindeström 
* Carl Sidensnöre, 15.5.1809 
* Teodor Sillman, 17.1.1854 Helsinki 
* Johan Knut Valdemar Uggla, 10.6.1814 Vääksyn allodiaalisäteri, Kangasala 
* Alexander Adolf von Weymarn, 21.9.1810 Hankoniemi 
* Anders Wirenius 29.4.1850 Pietari

## Kontra-amiraalit
* Alexander Johan Fredrik Armfelt, 16.6.1826 Joutsiniemen tila, Kangasala 
* Axel Fredrik Boije af Gennäs, 21.6.1828 Lepaan allodiaalisäteri, Tyrväntö 
* Konstantin Ebeling
* Alexander Elfsberg, 18.1.1826 Oulu 
* Kurt Fredrik Leonard af Enehjelm, 7.5.1838 Skeggas, Rudomin kylä, Lapinjärvi 
* Arvid Adolf Etholén, 9.1.1798 Helsinki 
* Georg Peter Falck, 15.1.1862 Pietari, Peter Georg Falckin poika
* Gustaf Alfons Federley, 15.3.1826 Turku 
* Alexander Gideon Adalbert Gadd, 25.2.1875 Kronstadt, Pietarin kuvernementti, Venäjä 
* Georg Ture Engelbert Gadd 26.1.1873 Kronstadt, Pietarin kuvernementti, Venäjä, Alexander Gaddin veli 
* Viktor Reinhold Leopold Grenqvist, 29.12.1832 Viapori 
* Carl Gustaf Casimir Gripenberg, 5.11.1836 Hämeenlinna 
* Nikolai Jaenisch
* Carl Kuhlström, 1829 Viipuri 
* Gustaf August Wilhelm Melan, 10.3.1816 Myyrmäki, Helsingin pitäjä 
* Alexander Munck af Fulkila, 12.9.1832 Hämeenlinna 
* Alexander Nordvik
* Anton Erik Scheele
* Hermann von Schoultz, 1827 
* Alexander Julius Silfversvan, 23.12.1831 Pietari 
* Teodor Ernst Silfversvan, 12.11.1843 Kronstadt, Pietarin kuvernementti, Venäjä, Alexander Julius Silfversvanin veli
* Georg Starck, 20.10.1876 
* Zakarias Alexander Stjerncreutz, 7.9.1817 Ii 
* Ernst Gustaf Julius Caesar Fredrik Wilhelm Athos Porthos Aramis Romulus Remus Thitz, 8.5.1826 Helsinki 
* Leopold Ludvig Toppelius, 27.11.1821 Kronstadt, Pietarin kuvernementti, Venäjä 
* Paul Karl Toppelius, 17.9.1826 Kronstadt, Pietarin kuvernementti, Venäjä 
* Alfred Leonhard Wilhelms, 19.12.1854 Turku

## Katso myös
*Luettelo Suomen suuriruhtinaskunnan ajan kenraaleista

## Lähteet
* Suomalaiset kenraalit ja amiraalit Venäjän sotavoimissa 1809–1917

### Viitteet